Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 1. § A Rendõrségrõl szóló 1994. évi XXXIV. törvény
Paragraph Index: 1435

(2) Az (1) bekezdés szerinti adatállományok tekintetében adatfeldolgozóként csak államigazgatási szervvel köthetõ megbízási szerzõdés. 91/B. § A rendõrségi adatkezelõ szerv vezetõje a 91/A. § (1) bekezdés e)–h) pontjaiban meghatározott adatok tekintetében – ha bûnüldözési célból elengedhetetlen, továbbá ha az érintett vagy mások jogainak védelme érdekében szükséges – az érintett személy tájékozódási, helyesbítési és törlési jogának gyakorlását – írásban, indokolással ellátva – megtagadhatja vagy korlátozhatja. Az indokolás mellõzhetõ, ha az a Rendõrség bûnüldözési feladatának ellátását akadályozza, vagy mások jogainak sérelmével jár. Az indokolás mellõzése esetén a megtagadás okaként e rendelkezésre kell hivatkozni. Az adat-hozzáférési, helyesbítési és törlési jog korlátozása nem érinti a büntetõeljárásban résztvevõknek a büntetõeljárásról szóló törvényben biztosított jogainak gyakorlását. 91/C. § (1) A Rendõrség bûnüldözési célból jogosult átvenni és az egyedi ügyhöz kapcsolódóan kezelni a bûnügyi nyilvántartásban szereplõ adatokat, valamint a hatáskörébe tartozó üggyel összefüggésben a 84. § (2) bekezdésében foglaltakon túlmenõen egyéb, általa jogszerûen kezelhetõ adatot igényelhet bármely adatkezelõ szervtõl. A Rendõrség az adatszolgáltatás teljesítésére határidõt jelölhet meg. A megkeresett adatkezelõ szerv – ha törvény eltérõen nem rendelkezik – köteles a Rendõrség jogszerû adatszolgáltatás iránti igényét teljesíteni.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes